Αρχή φόρμας

Η υποστήριξη των ηλικιωμένων ατόμων της οικογένειας 

Ίσως ανήκετε και εσείς στις οικογένειες εκείνες που αντιμετωπίζουν την φροντίδα και την υποστήριξη ενός εξαρτημένου ηλικιωμένου ατόμου.Ενός ηλικιωμένου συγγενή που αδυνατεί να καλύψει τις βασικές καθημερινές του ανάγκες όπως η καθαριότητα, τα ψώνια, η προετοιμασία του φαγητού, η προσωπική φροντίδα, το μπάνιο, κτλ.

Η ευημερία και η πρόοδος της επιστήμης έχει ως αποτέλεσμα την αύξηση του προσδόκιμου ζωής στις αναπτυγμένες και τις υπό ανάπτυξη χώρες και συνεπώς την ραγδαία αύξηση ασθενειών που συνδέονται με την ηλικία όπως η υπέρταση, η στεφανιαία νόσος, τα αγγειακά εγκεφαλικά, η άνοια και η νόσος Αλτσχάιμερ. Σύμφωνα με τους ειδικούς, η συχνότητα της νόσου Αλτσχάιμερ στο γενικό πληθυσμό αυξάνει με την ηλικία. Εμφανίζεται στο 5-10% των ατόμων άνω των 65 ετών, ειδικά δε μετά την ηλικία των 85 ετών η πιθανότητα εμφάνισης είναι 1 στα 3 άτομα”(1).

Ο αριθμός των ασθενών με άνοια και με νόσο Αλτσχάιμερ αυξάνεται ραγδαία: υπάρχουν 160.000 ασθενείς στην Ελλάδα, 6 εκατομμύρια στην Ευρώπη και 27 εκατομμύρια παγκοσμίως. Η άνοια και η νόσος Αλτσχάιμερ αποτελούν σήμερα σοβαρό κοινωνικό και οικονομικό πρόβλημα, το οποίο θα ενταθεί στο μέλλον. Ο αριθμός και το κόστος φροντίδας των ατόμων αυτών θα αυξηθούν σημαντικά.

Οι οικογένειες παραμένουν οι πρώτες πηγές παροχής βοήθειας προς τα εξαρτημένα ηλικιωμένα άτομα. Όμως η φροντίδα του συγγενή με άνοια συνδέεται πολλές φορές με μειωμένη ψυχική υγεία του φροντιστή. Έτσι πολλοί εμφανίζουν συμπτώματα κατάθλιψης όπως οργή, άγχος και θυμό, έχουν επίσης το αίσθημα ότι δεν έχουν καθόλου ελεύθερο χρόνο ώστε να ικανοποιήσουν τις δικές τους προσωπικές ανάγκες με αποτέλεσμα να οδηγούνται στην κοινωνική απομόνωση. Η μακροχρόνια και συστηματική φροντίδα ενός συγγενή με άνοια επηρεάζει άμεσα τη ζωή του φροντιστή.

Οι φορείς που ασχολούνται με την υποστήριξη και τη συμβουλευτική ανοϊκών ασθενών καθώς και την υλοποίηση επιμορφωτικών προγραμμάτων για τους των φροντιστές είναι:
Η Εταιρεία Νόσου Alzheimer & Συναφών Διαταραχών Αθηνών στην οποία λειτουργούν τρία Κέντρα Ημέρας για τους ανοϊκούς ασθενείς, στο Παγκράτι (στην οδό Μάρκου Μουσούρου 89 & Στίλπωνος 33, τηλ. 210-70.13.271), στη Πανόρμου στο δεύτερο όροφο της Λέσχης Φιλίας Πανόρμου, οδός Βαθέως 25 και Πανόρμου, στους Αμπελόκηπους, τηλ. 210 6424228 begin_of_the_skype_highlighting 210 6424228 end_of_the_skype_highlighting), και στο Μαρούσι (οδό Ζήνωνος Ελεάτου 8, στο Μαρούσι, 210 6180073 begin_of_the_skype_highlighting 210 6180073 end_of_the_skype_highlighting). Περισσότερες πληροφορίες www.alzheimerathens.gr
Η Ελληνική γεροντολογική και Γηριατρική Εταιρεία όπου φιλοξενείται η Ψυχογηριατρική Εταιρεία «Ο Νέστωρ», με έδρα την Αθήνα
Περισσότερες πληροφορίες www.gerontology.gr
Ελληνική Εταιρεία νόσου Alzheimer και συναφών διαταραχών, με έδρα τη Θεσσαλονίκη, όπου λειτουργεί Κέντρο Ημέρας, Κατ’οίκον Υποστήριξη και Νοσηλεία καθώς και Κέντρο Φροντίδας Περιθαλπόντων
Περισσότερες πληροφορίες www.alzheimer-hellas.gr

